पॉज़िटिव बॉडी लेंग्वेज इस्तेमाल करना (Using Positive Body Language) बातचीत जारी रखना (Continuing the Dialogue) बातचीत शुरू करना (Starting a Conversation)
जब आप बातें कर रहे हों, तब आपकी बॉडी लेंग्वेज भी ठीक उतना ही मायने रखती है, जितना कि आपके द्वारा बोले जाने वाले शब्द। किसी को एक स्माइल देना, बात करने का एक सबसे असरदार तरीका होता है। ये खासतौर से किसी अच्छी जान-पहचान वाले इंसान के साथ में बातें करना का एक अच्छा तरीका होता है।  गार्डन में किसी को देखकर स्माइल दें। अगर आप गार्डन में अपने बच्चों को दूसरे बच्चों के साथ में खेलते हुए देखें, तो उनके पैरेंट्स को देखकर मुस्कुरा दें। ये आपको बात करने लायक इंसान की तरह दिखाने में मदद करता है। स्माइल करना, सपोर्ट दिखाने का भी एक असरदार तरीका होता है। अगर आपका को-वर्कर कोई कहानी सुनाने के लिए आपकी डेस्क के पास में रुक जाता है, तो उसे मुस्कुराना, उसकी बातों में आपकी दिलचस्पी होने का एक संकेत देता है। किसी से बात करते वक़्त, उनकी आँखों में देखना भी जरूरी होता है। ये ऐसा दिखाता है कि आप आपके बीच में हो रही बातों में पूरी तरह से शामिल हैं। ये ऐसा भी दिखाता है कि आप बोली जा रही बातों को सुन रहे हैं और उनका पूरा सम्मान भी कर रहे हैं।  आइ कांटैक्ट सामने वाले इंसान के रिएक्शन के ऊपर भी ध्यान बनाए रखने में मदद कर सकता है। आँखें इंसान के अंदर चलने वाली नाराजगी, बोरियत या लगाव की भावनाओं को उजागर करती हैं। लोगों को घूरें नहीं। पूरा समय बस अपने फ्रेंड की आँखों में देखते रहना जरूरी नहीं है। आप आपकी नजरों को स्वाभाविक रूप से अपने आसपास की चीजों के ऊपर भी घुमा सकते हैं। बस जरा सा सिर हिलना भी एक सबसे असरदार वर्बल इशारा होता है, जिसे आप इस्तेमाल कर सकते हैं। अपने सिर को हिलाना, कई सारी बातों को दर्शा सकता है। उदाहरण के लिए, ये किसी को बताता है कि आपको उनके द्वारा बोली जा रही बातें समझ आ रही हैं।  अपने सिर को हिलाना,आपकी सहमति को भी दर्शाता है। ये कही जा रही बातों के लिए सपोर्ट दिखाने का भी एक तरीका होता है। एकदम बहुत ज्यादा भी सिर मत हिलाते रहें। लगातार सिर न हिलाएँ, क्योंकि ऐसा करना, इस जेस्चर की असली भावना को बिगड़ देता है। आपको बॉडी लेंग्वेज अक्सर बेचैनी या चिंता को दर्शा देती है। लोगों से बात करना, खासतौर से अगर आप शर्मीले हैं, तो थोड़ा सा डरावना जरूर लग सकता है। कई तरह के नजरियों के लिए खुद को तैयार करना, बातचीत के अपने कॉन्फ़िडेंस को बढ़ाने का एक अच्छा तरीका होता है। जैसे कि, अगर आपको मालूम है कि आप पार्टी में कई नए लोगों से मिलने वाले हैं, तो पहले से कुछ चर्चा के विषयों को बात करने के लिए तैयार करके रख लें।  अगर आप किसी ऐसी बर्थडे पार्टी में जाने वाले हैं, जिसमें बोलिंग भी होने वाली है, तो फिर आपके द्वारा जॉइन की हुई बोलिंग लीग की कुछ मजेदार कहानियाँ सुनाने की तैयारी करके रख लें। अपनी स्किल्स की प्रैक्टिस करें। हर रोज खुद को किसी नए इंसान से बात करने के लिए चैलेंज करें। ये आपकी गली में मौजूद कोई या फिर आपके कॉलेज का कोई भी हो सकता है। बातें शुरू करने और जारी रखने की प्रैक्टिस करें। किसी रोमांटिक इन्टरेस्ट को अप्रोच करते वक़्त कॉन्फ़िडेंस का होना सबसे जरूरी है। एक बार जैसे ही आपको कोई ऐसी ओपनिंग लाइन मिल जाए, जो आपके लिए काम करती हो, फिर उसे अपने पसंद के किसी इंसान के ऊपर आजमा कर देखें। उदाहरण के लिए, आप ऐसा कुछ बोल सकते हैं, "स्पिन क्लास में चलने वाली म्यूजिक से मुझे हमेशा डांस करने का मन होता है। क्या तुम्हें यहाँ आसपास ऐसी किसी जगह का पता है, जहां लाइव म्यूजिक सुना जा सके?" चेहरे पर एक स्माइल और आइ कांटैक्ट के साथ में ऐसा बोलें। एक बार बातें करना शुरू कर लेने के बाद, ऐसे कई तरीके हैं, जिनसे आप अपनी बातचीत को आगे बढ़ा सकते हैं। सवाल पूछते रहना बातचीत को जारी रखने का एक अच्छा तरीका होता है। उस इंसान से आपके लिए कुछ आसान सा काम करने के लिए पूछकर देखें।  उदाहरण के लिए, अगर आप आपके बच्चे को स्कूल से लेने गए हैं, तो आप किसी दूसरी मॉम से ऐसा कह सकती हैं, "क्या आप मुझे याद दिला सकती हैं कि कल किस समय पर छुट्टी होगी?" आप आपके कलीग्स से आपके लिए कुछ सलाह की मांग कर सकते हैं। ऐसा कुछ कहकर देखें, "ईशान, तुम्हारे पावरपॉइंट्स हमेशा कितने परफेक्ट होते हैं, क्या तुम मुझे भी इसके लिए कुछ सलाह दे सकते हो?" बातचीत को चालू रखने के लिए किसी भी तरह के सवाल करना ठीक रहता है। लेकिन ओपन-एंडेड क्वेश्चन्स बातों को आगे बढ़ाने का अहम हिस्सा होते हैं। ऐसे सवाल करें, जिनमें सिर्फ हाँ या न से ज्यादा में जवाब मिले।  "आपकी कन्याकुमारी की ट्रिप कैसी रही?" ऐसा पूछे की बजाय, ऐसा कहकर देखें, "मुझे याद है, आपने कहा था कि आप कहीं घूमने जाने वाले हैं। आपने छुट्टियों में क्या-क्या किया?" इस तरह के सवालों के लिए जरा बड़े जवाब मिलने की उम्मीद रहती है। शुरुआती प्रतिक्रिया मिलने के बाद सवाल पूछना जारी रखें। अगर वो इंसान कहता है, "हमने बहुत गोल्फ़िंग की", तो आप ऐसा कह सकते हैं, "ओह, आपका हैंडीकेप (handicap) क्या है? क्या आप मुझे अच्छा कोर्स रिकमेंड कर सकते हैं? मैं अपने गेम को इंप्रूव करना चाहता हूँ।" आप किसी कॉम्प्लिमेंट को सवाल में भी बदल सकते हैं। उदाहरण के लिए, आप ऐसा बोल सकते हैं, "तुमने ये जो ड्रेस पाहनी है, ये मुझे बहुत अच्छी लग रही है। तुम इतने अच्छे कपड़े कैसे ढूँढ लेती हो?" चर्चा को जबर्दस्ती आगे बढ़ाने की कोशिश मत करें। इसकी बजाय, ऐसी किसी चीज के बारे में बात करने की कोशिश करें, जिसके बारे में आपको पूरे दिल से परवाह है। अगर आप फालतू ही झूठी दिलचस्पी जताने की कोशिश करेंगे, तो ये समझ आ जाएगी।  डिनर पार्टी में, किसी ऐसे इंसान के साथ में बात करना शुरू करें, जिसकी रुचियाँ भी आप ही की तरह हैं। उदाहरण के लिए, आप ऐसा कुछ बोल सकते हैं, "हरीश, मैंने सुना है, तुमने नई बाइक ली है। मुझे बाइक राइड्स पर जाना बहुत पसंद है।" जब आप आपकी बेटी के सॉकर गेम के लिए गए हों, तब किसी दूसरे पैरेंट से नए कोच के बारे में बात करने की कोशिश करें। जैसे कि, "मुझे ऐसा लगता है कि निया एक्सट्रा प्रैक्टिस के लिए अच्छी तरह से रिस्पोंड कर रही है। माही को कैसा लग रहा है?" कुछ देर तक बातें करने के बाद, आप शायद आपके बीच में हो रही बातचीत को लेकर कम्फ़र्टेबल फील करना शुरू कर देंगे। लेकिन अभी भी, आपको इस कन्वर्जेशन को आगे बढ़ाते रहने के लिए मेहनत करना होगी। अच्छी बातचीत करने वाले इंसान होने का एक हिस्सा ये भी होता है कि आपको ऐसी बातें कहने से बचना है, जिन्हें सुनकर सामने वाला अनकम्फ़र्टेबल हो जाए।  शायद आपने ये पुरानी बात सुनी ही होगी कि आपको सामाजिक माहौल में राजनीति या धर्म के ऊपर चर्चा करने से बचना चाहिए। जब आप काफी सारे अलग-अलग लोगों के ग्रुप में हों, तब आपको इसी सलाह को मानकर चलना चाहिए। लोगों को बोर करने से बचकर रहें। उदाहरण के लिए, किसी को आपके फेवरिट रिएलिटी शो के बारे में या फिर आपकी बिल्ली की हैल्थ के बारे में लंबी-चौड़ी कहानी सुनाने मत बैठ जाएँ। दूसरे लोगों को भी चर्चा में हिस्सा लेना का पूरा मौका दें। सही टोन में बात करें। ज़्यादातर हिस्सों में, छोटी बातचीत को खुशनुमा होना चाहिए। आखिरकार, आप यही चाहते हैं, कि लोग आपको पसंद करें। और हम लोग पॉज़िटिव लोगों की तरफ नेचुरली खिंचे चले जाते हैं। जब भी कोई शक हो, तब कहने के लिए कोई जोशीली बात करने की कोशिश कर लें।  उदाहरण के लिए, आप ऐसा कह सकते हैं, "अरे वाह, हाल ही में अभी बहुत बारिश हो गई। लेकिन इसकी वजह से कम से कम हमें कुछ खूबसूरत फूल तो मिल ही जाएंगे!" किसी अनकम्फ़र्टेबल माहौल के ऊपर हमदर्दी जताना ठीक है। बस उसमें भी कुछ पॉज़िटिव बात कहने की कोशिश करें। उदाहरण के लिए, "नेहा, आज तो हमें देर रात तक काम करना पड़ेगा। लेट डिनर करना चाहोगे? मुझे यहाँ की बेस्ट थाली के बारे में मालूम है।" ज़्यादातर बातचीत, जो कुछ मिनट से ज्यादा देर तक चलती हैं, उसमें आप एक से ज्यादा टॉपिक्स को कवर करेंगे। अपने चर्चा की शुरुआत करने वाले सवाल से आगे भी दूसरे सवाल करने के लिए तैयार रहें। मौजूदा ईवेंट्स और पॉप कल्चर के ऊपर ध्यान देने के लिए तैयार रहना भी एक अच्छा तरीका होता है। आप हमेशा इन चीजों के बारे में ध्यान देने के लिए तैयार रहेंगे।  उदाहरण के लिए, आप ऐसा बोल सकते हैं, "क्या तुमने ऐसी कोई मूवी देखी है, जो बेस्ट पिक्चर के लिए जाने वाली है? मुझे स्पॉटलाइट बहुत पसंद है।" नए टॉपिक्स को बदलने के लिए तैयार रहें। ऐसी बातें बोलकर देखें, "आपकी कहानी मुझे मेरी साउथ की ट्रिप की याद दिलाती है। क्या आप कभी वहाँ गए हैं?" ये ट्रिक चर्चा को स्वाभाविक रूप से आगे बढ़ाने में मदद करती है। चर्चा में जितने ज्यादा लोग शामिल होंगे, आपके ऊपर उतना ही कम दबाव रहेगा। दूसरे लोगों को भी आपके ग्रुप में शामिल करने के लिए कदम उठाएँ। उदाहरण के लिए, अगर आप ऑफिस में, कैफेटेरिया में कुछ खा रहे हैं, तो फिर अपने किसी ऐसे को-वर्कर को बुला लें, जो बैठने के लिए जगह की तलाश कर रहा है। उससे कहें, "है मीनल, क्या तुम टीना और मुझे जॉइन करना चाहोगी?"  आप ऐसा सोशल माहौल में भी कर सकते हैं। हो सकता है आप पार्टी में मौजूद किसी जान-पहचान वाले इंसान के साथ में बस थोड़ी सी बात करना चाहते हों। अगर आपको आसपास कोई इंसान अकेले खड़ा नजर आए, तो उसे आपके सर्कल में ले आएँ। कहें, "वाह, ये रबड़ी खाकर तो मजा आ गया। क्या आपने इसे ट्राय किया?" किसी दूसरे इंसान को भी अपनी चर्चा में लेकर आना, न केवल सभ्यता दर्शाता है, बल्कि ये कन्वर्जेशन को अकेले ही आगे बढ़ाने में मदद कर सकता है। जितने ज्यादा लोग शामिल होंगे, आपको बातें करने के लिए भी उतने ही ज्यादा टॉपिक मिलेंगे। सुनना भी, बात करने के बराबर ही जरूरी होता है। अच्छी बातचीत करने वाला इंसान (good conversationalist) बनने के लिए, आपको ध्यान देकर सुनने की प्रैक्टिस करना होगी। आप अपने शब्दों से ये दर्शा सकते हैं, कि आप सुन रहे हैं और आपका पूरा ध्यान यहीं है।  "ये बहुत मजेदार है," जैसे न्यूट्रल कमेन्ट करते रहें। आप सामने वाले इंसान को उसकी कहानी सुनाते रहने के लिए, प्रेरित करने के लिए ऐसा भी बोल सकते हैं, "मुझे इसके बारे में और बताएं।" आप आपके द्वारा सुन रहे होने का भरोसा दिलाने के लिए, इकोइंग (echoing) के नाम से जानी जाने वाली मेथड का इस्तेमाल भी कर सकते हैं। कहें, "वाह, ये तो कितनी मजेदार बात है कि आपने यूरोप के हर एक देश जाकर आए हैं।" कभी-कभी बात शुरू करने के बारे में पता लगाना, लोगों से बात करने का सबसे मुश्किल हिस्सा होता है। ये खासतौर पर तब और भी डरावना लगता है, जब आप किसी ऐसे इंसान से बात करना चाहते हों, जिसे आप आज के पहले नहीं मिले हैं। किसी नए इंसान के साथ में बात शुरू करने के लिए, दोनों के बीच में कुछ कॉमन चीज का पता लगाने की कोशिश करें।  उदाहरण के लिए, अगर आप आपके पड़ोस के कॉफी शॉप में लाइन में इंतज़ार कर रहे हैं, तो आप आपके सामने खड़े इंसान से ऐसा कुछ बोल सकते हैं, "यहाँ पर अच्छा क्या मिलता है? मेंने यहाँ कि स्पेशल ड्रिंक को कभी ट्राय नहीं किया है।" आप मौजूदा स्थिति के ऊपर भी कमेंट कर सकते हैं। ऐसा कहकर देखें, "आज बाहर का मौसम कितना अच्छा है न।" अगर सामने वाला भी अच्छी टोन में जवाब देता है, तो फिर आप कुछ और भी खास कमेन्ट करके आगे बात कर सकते हैं। आप जिस इंसान से बात करना चाहते हैं, उसके बारे में कोई कमेन्ट करना भी एक और अच्छा कन्वर्जेशन स्टार्टर (conversation starter) होता है। आप ऐसा कुछ कह सकते हैं, "तुम्हारा ये बैग मुझे बहुत अच्छा लग रहा है।" किसी ऐसे इंसान की तलाश करें, जो और कहीं पर, किसी काम में बिजी नहीं है और जिसके चेहरे पर फ्रेंडली एक्स्प्रेसन भी हो। उदाहरण के लिए, अगर आप लाइन में खड़े हैं और कोई आपके साथ में आइ कांटैक्ट बनाता है, तो उसे एक स्माइल दें और साथ में कोई सवाल करें। किसी ऐसे इंसान के साथ में बात करने से बचें, जो किसी और से बात कर रहा है या जो पूरी तरह से किसी काम में ध्यान लगाए है।  किसी पार्टी में, फूड टेबल के करीब, बातचीत शुरू करने की अच्छी जगह होती है। इस तरह की चीजें बातें शुरू करने के लिए स्वाभाविक बातें देती हैं, जैसे कि, "क्या आपने दही-बड़े ट्राय किए?" या "क्या आप मुझे इसे बनाना सिखा सकते हैं?" अगर आप किसी से बात करने को लेकर मुश्किल महसूस कर रहे हैं, तो किचन की तरफ चले जाएँ। ये अक्सर लोगों के मिलने की जगह हुआ करती है और वहाँ आप प्लेट्स लगाने में या सैलड काटने में मदद करके, लोगों को जॉइन कर सकते हैं। अपने किसी को-वर्कर के पास जाने के लिए भी ठीक यही नियम लागू होता है। जब तक कि वो किसी और के साथ में बिजी न दिखें, तब तक का इंतज़ार करें। बातचीत करने के लिए लंच एक सही समय होता है। हो सकता है आप किसी ऐसे इंसान से बात करना चाहें, जिससे आप पहले भी मिल चुके हैं, लेकिन आपको समझ नहीं आ रहा कि अपने बीच में बातें कैसे शुरू की जाएँ। उस इंसान से उसी के बारे में कुछ पूछना भी एक असरदार अप्रोच होती है। सवाल करना, बातचीत को आगे बढ़ाने का एक सबसे अच्छा तरीका होता है।  अगर आप कैफेटेरिया में बात करना चाहते हैं, तो सवाल करना शुरुआत करने का एक अच्छा तरीका होता है। ऐसा कहकर देखें, "आपका वीकेंड कैसा रहा? क्या आपने इस अच्छे मौसम का पूरा फायदा उठाया?" हो सकता है आप आपके अगले घर में मौजूद नए पड़ोसी से मिलना चाहते हों। जब आप उसे पेपर उठाते देखें, तो कहें, "आपको यहाँ कैसा लग रहा है? अगर आपको यहाँ आसपास की किसी भी चीज के बारे में पता करना हो, तो मुझसे पूछ सकते हैं।" किसी से बात करने के लिए जरूरी नहीं, कि आपके पास में एक अच्छी ओपनिंग लाइन ही हो। आप उन से "हाय" या "आप कैसे हैं?" जैसा कुछ इतना बेसिक भी बोलकर देख सकते हैं। सामने वाला इंसान खुद ही बातों को यहाँ से आगे ले जा सकता है और चर्चा को आगे बढ़ा सकता है।  आप आपके बारे में भी कोई सिम्पल स्टेटमेंट कह सकते हैं। किसी एक चैलेंजिंग डांस क्लास के बाद आपके सामने बैठे किसी इंसान से कहें, "मुझे इससे हुई थकान के बारे में बाद में पता चलेगा।" चीजों को सिम्पल रखकर, आप कन्वर्जेशन की शुरुआत तो कर देंगे, लेकिन सामने वाले इंसान को भी आपके साथ में बातें शुरू करने में मदद करने भी दे रहे हैं। इसके साथ ही, ये आपके सिर से कहने के लिए कुछ अच्छा सोचने का बोझ भी हल्का कर देता है। जब आप बातें शुरू करने की कोशिश में हों, तब आपके लिए ये बहुत जरूरी हो जाता है कि आप सामने वाले इंसान को अजीब महसूस नहीं करा रहे हैं। बातें करते वक़्त कई लोगों की बहुत ज्यादा बोलने की या घबरा कर बात करने की आदत होती है। ये एक बहुत कॉमन सोशल प्रॉब्लम बन जाती है, जिसे ओवर-शेयरिंग या जरूरत से ज्यादा बातें करना कहा जाता है।  बशर्ते आप किसी अच्छी जान-पहचान वाले किसी इंसान से बात न कर रहे हों, अपने बारे में कोई भी सेंसिटिव इन्फोर्मेशन को न ही शेयर करना बेहतर होता है। उदाहरण के लिए, आपके अभी हाल ही में हुए गाइनेकोलॉजिस्ट के साथ में हुए चेकअप के रिजल्ट्स के बारे में बताते हुए बातें शुरू मत करें। जब आप अपने बारे में कोई पर्सनल इन्फोर्मेशन शेयर करते हैं, तब लोग अक्सर उसे लेकर बहुत अजीब महसूस करते हैं। ग्रोसरी शॉप में बैठा केशियर बेशक आपकी बेटी के स्कूल के परफ़ोर्मेंस के बारे में नहीं सुनना चाहेगा। जब आप बातें शुरू करें, तब संभावित सेंसिटिव सब्जेक्ट्स से दूर ही रहें। कभी-कभी खामोशी से अजीब महसूस हो सकता है। आपके द्वारा बोली हुई कोई बात जाहिर तौर पर, आपके द्वारा उस खामोशी को भरने की एक कोशिश होगी। हालांकि, ऐसा कई बार होगा, जब आपको चुप भी रहना होगा।  अगर आप एयरप्लेन में बोर हो रहे हैं, तो आपको आपके साइड वाली सीट पर बैठे इंसान के साथ में बात करके खुद का मनोरंजन कर लेना चाहिए। लेकिन अगर वो आपको कुछ विशेष इशारे दे रहा है, तो फिर खुद के मनोरन्जन के लिए किसी दूसरे तरीके की तलाश कर लें। अगर कोई आप से आइ कांटैक्ट करने से बच रहा है, तो ये इस बात का एक इशारा है कि वो बात नहीं करना चाहता है। ऐसा कोई इंसान, जो कुछ पढ़ रहा है या हैडफोन्स पर सुन रहा है, वो भी शायद शांत रहना चाहता होगा।
मुस्कुराएँ: आइ कांटैक्ट बनाएँ: अपना सिर हिलाएँ: अपना कॉन्फ़िडेंस बनाएँ: सवाल पूछें: ओपन-एंडेड क्वेश्चन्स करना जारी रखें: सच्चे रहें: कन्वर्जेशन किलर्स (बातों को खत्म करने वाली बातें) करने से बचें: टॉपिक्स बदलते रहें: दूसरे लोगों के पास भी जाएँ: अच्छे श्रोता (listener) बनें: एक नए इंसान से बात करें: बात करने के लिए सही इंसान चुनें: किसी जान-पहचान वाले इंसान के पास जाएँ: इसे सिम्पल ही रखें: बहुत ज्यादा भी बताने से बचें: ये भी जाने, कि आपको कब नहीं बोलना है:
https://www.wikihow.com/Talk-to-People https://www.wikihow.com/Talk-to-People https://www.wikihow.com/Talk-to-People
Using Positive Body Language Continuing the Dialogue Starting a Conversation